Gazvīnas ostāns
Gazvīnas ostāns (persiešu: استان قزوین, Ostān-e Qazvīn) ir viens no Irānas ostāniem. Tas atrodas valsts ziemļrietumos Elbursa dienvidu priekškalnēs. Robežojas ziemeļos ar Gīlānu, austrumos — ar Māzenderānas un Elbursa ostāniem, dienvidos — ar Markazī un Hamadānas ostāniem, bet rietumos — ar Zandžānas ostānu. Ostāna administratīvais centrs ir Gazvīna. Lielākās pilsētas ir Gazvīna (402 748), Alvanda (93 836), Mohammadīje (90 513), Tākestāna (80 299), Ābjeka (60 107) un Egbālīje (55 066).